stanford-oval/wikipedia huggingface dataset:
הצפנת מקאליס
הערות שוליים

↑  A Public-Key Cryptosystem Based On Algebraic Coding Theory
↑  Niederreiter, H. (1986). “Knapsack-type cryptosystems and algebraic coding theory.” Prob. Contr. Inform. Theory, 15 (2), 157–166.
↑  Sidel’nikov, V.M. (1994). “A public-key cryptosystem based on Reed-Muller codes.” Discrete Mathematics and Applications, 4 (3), 191–207.
↑  Courtois. N., M. Finiasz, and N. Sendrier (2001). “How to achieve a McEliece-based digital signature scheme.” Advances in Cryptology—ASIACRYPT 2001, Lecture Notes in Computer Science, vol. 2248, ed. C. Boyd. Springer-Verlag, Berlin, 157–174.
↑  Sendrier, N. (2002). “On the security of the McEliece public-key cryptosystem.” Information, Coding and Mathematics, eds. M. Blaum, P.G. Farrell, and H. van Tilborg. Kluwer, 141–163. Proceedings of Workshop honoring Prof. Bob McEliece on his 60th birthday.
↑  Berlekamp, E.R., R.J. McEliece, and H.C. van Tilborg (1978). “On the inherent intractability of certain coding problems.” IEEETransactions on Information Theory, 24 (3), 384–386.
↑  The McEliece Cryptosystem Resists Quantum Fourier Sampling Attacks
זירו 7

| --- | --- |

זירו 7 בהופעה משותפת עם הזמרת סיה פרלר
 מקום הקמה:  לונדון 
 מוקד פעילות:  לונדון, אנגליה
 תקופת הפעילות:  מ-1997
 סוגה:  טריפ הופ דאון טמפו אמביינט אסיד ג'אז
 חברת תקליטים:  Warner Music
 www.zero7.co.uk
 פרופיל ב-IMDb
 חברים
 הנרי בינס סם הארדקר
 חברים לשעבר
 סופי בארקר סיה פרלר
 
זירו 7 (באנגלית: Zero 7) הוא הרכב מוזיקה אלקטרונית בריטי אשר חברים בו הנרי בינס וסם הארדקר, ומתמקד בעיקר במוזיקת טריפ הופ, דאון-טמפו וצ'ילאאוט. ההרכב נוסד ב-1997 ומאז שיתף פעולה עם אמנים שונים כגון מוזס, סיה פרלר, טינה דיקו, סופי ברקר וחוזה גונזלס.
ביוגרפיה

בינס והארדקר החלו את הקריירה המוזיקלית שלהם בשנות ה-90 וזאת לאחר שלמדו את מקצוע הנדסת הקול.
מקצוע זה שימש אותם בעבודתם עם ההרכב פט שופ בויז ורוברט פלאנט. בינס והארדקר יצרו קשר עם חברם ועמיתם למקצוע, נייג'ל גודריץ', שהיה באותו הזמן המפיק של להקת רדיוהד וביקשו ממנו קטעים של הלהקה על מנת שיוכלו להתאמן ולשפר את יכולתם בתחומם. התוצאה הייתה רמיקס לשיר בשם "Climbing Up the Walls" שהופיע בסינגל של להקת רדיוהד על גבי תקליט ויניל. הרמיקס אשר הושמע בתוכנית הרדיו של ג'יל פיטרסון דחף להכרה בהרכב וגרם לרמיקסים נוספים שזכו להצלחה ולהערכה.
בשנת 2001 הוציא ההרכב את אלבום הבכורה שלו בשם "Simple Things" האלבום זכה למחמאות נלהבות.
שירי האלבום כוללים שיתוף פעולה עם הזמרים: מוזס, סיה פרלר וסופי ברקר. האלבום היה מועמד לפרסים רבים כגון "פרס מרקיורי" ואכן זכה לפרס האלבום הטוב ביותר למוזיקאים חדשים. האלבום זכה ב"אלבום זהב".
בשנת 2002 הוציא ההרכב אלבום נוסף במסגרת סדרת האוספים "Another Long Night" אשר התמקד במוזיקת היפ הופ וצ'ילאאוט.
בשנת 2004 הוציא לאור ההרכב את אלבומו השני "When It Falls" לשלושת הזמרים מהאלבום הראשון הצטרפה הזמרת הדנית טינה דיקו. בשנת 2006 יצא האלבום השלישי של הלהקה הנקרא "The Garden" באלבום זה משתפים פעולה הזמרים סיה פרלר, חוזה גונזלס וכן הנרי בינס בהופעת בכורה כזמר. שני אלבומים אלו זכו גם הם להצלחה.
בספטמבר 2009 הוציא ההרכב את אלבומו הרביעי:"yeah ghost". באלבום משתתפים בין היתר כוכב האלקטרו-ראפ הצעיר Rowdy Superstar, זמרת הג'אז והסול אסקה מטונגוואזי וזמרת הפולק מרתה טילסון. בנובמבר, במסגרת מסע ההופעות של האלבום הרביעי שלהם, הופיע ההרכב הופעה אחת בישראל.
ב-2010 הוציאו זירו 7 את אלבום האוסף Record. במהדורה המיוחדת של האלבום נכללו מספר רמיקסים אקסקלוסיביים של חברי ההרכב שלא נכללו בארבעת האלבומים הקודמים שלהם.
ב-2013 הוציא ההרכב סינגל 12" בשם "On My Own"/"Don't Call It Love", כהוצאת הבכורה שלהם תחת הלייבל העצמאי שלהם, Make Records. ב-2014 ו-2015 הוציא ההרכב שני מיני-אלבומים תחת השמות Simple Science ו-EP3 בהתאמה, אף הם תחת הלייבל Make Records.
ב-2016 חבר הנרי בינס לבו ברוס וג'ודי מילנר על מנת להקים את ההרכב Equador.
ב-2018 הוציא ההרכב סינגל נוסף בשם "Mono", יחד עם הזמר הבריטי Hidden. כמו כן, הוציא ההרכב את הסינגל "Aurora" בשנת 2019, כעבור עשור משיתוף הפעולה הראשון שלהם. באוקטובר אותה השנה הוציא ההרכב את הסינגל "Swimmers".
ב-2020 הוציא ההרכב את הסינגל "Shadows", ומאוחר יותר הוציאו גם מיני-אלבום בשם Shadows EP בשיתוף פעולה עם הזמר-יוצר הבריטי לו סטון.
דיסקוגרפיה > אלבומי אולפן

Simple Things‏ (2001)
When It Falls‏ (2004)
The Garden‏ (2006)
Yeah Ghost‏ (2009)
דיסקוגרפיה > מיני-אלבומים

EP 1 (24 בינואר 2000)
EP 2 (20 בנובמבר 2000)
Introducing... Zero 7 (19 במאי 2008)
Simple Science (18 באוגוסט 2014)
EP 3 (14 באפריל 2015)
Shadows EP (23 באוקטובר 2020)
דיסקוגרפיה > סינגלים

"I Have Seen" - (4 ביוני 2001) - מקום #76 במצעד הסינגלים הבריטי
"Destiny" - (6 באוגוסט 2001) - מקום #30 במצעד הסינגלים הבריטי
"End Theme" - (15 באוקטובר 2001) - מקום #117 במצעד הסינגלים הבריטי
"In the Waiting Line" - (5 בנובמבר 2001) - מקום #47 במצעד הסינגלים הבריטי
"Truth & Rights" - (23 בפברואר 2002) - מקום #141 במצעד הסינגלים הבריטי
"Distractions" - (18 במרץ 2002) - מקום #45 במצעד הסינגלים הבריטי
"I Have Seen" (re-issue) - (ינואר 2002)
"Home" - (23 בפברואר 2004)
"Somersault" - (17 במאי 2004) - מקום #56 במצעד הסינגלים הבריטי
"Warm Sound" - (16 במאי 2005)
"Futures" - (13 במרץ 2006)
"Throw It All Away" - (15 במאי 2006) - מקום #57 במצעד הסינגלים הבריטי
"You're My Flame" - (24 ביולי 2006) - מקום #103 במצעד הסינגלים הבריטי
"Futures" (re-issue) - (25 בספטמבר 2006)
"If I Can't Have You" - (באוקטובר 2006)
"Medicine Man" - (בספטמבר 2009)
"On My Own" / "Don't Call It Love" (26 באוגוסט 2013)
"Take Me Away" / "U Know" (יולי 2014)
"Simple Science (Todd Osborn Remix)" (9 בדצמבר 2014)
"Mono featuring Hidden +(Thool Remix)" (19 באוקטובר 2018)
"Aurora +(Alternative Mix)" (22 בפברואר 2019)
"Swimmers" (25 באוקטובר 2019)
חואקין גוסמן

| --- | --- |

תמונות המעצר של גוסמן לאחר הסגרתו לארצות הברית, 2017
 לידה:  4 באפריל 1957 (בן 67) Badiraguato, סינלואה, מקסיקו 
 מדינה:  מקסיקו 
 השכלה:  Academia Maria Reina 
 מעסיק:  קרטל סינלואה 
 השקפה דתית:  נצרות קתולית 
 בן או בת זוג:  אמה קורונל אייספורו (2 ביולי 2007–?)  Alejandrina María Salazar Hernández (1977–?)  Graciela López Pérezz 
 חתימה:   
 
גוסמן מובל על ידי סוכן DEA (ימין) וסוכן HSI (שמאל) בעת הסגרתו לארצות הברית, 2017
חואקין ארצ'יבלדו "אל צ'אפו" גוסמן לוארה (בספרדית: Joaquín Archivaldo Guzmán Loera; נולד ב-4 באפריל 1957, הנקרא גם "אל צ'אפו גוסמן" ("El Chapo Guzmán", "הקטן") הוא ברון סמים מקסיקני העומד בראש קרטל סינלואה, מגדולי קרטלי הסמים בעולם, הקרוי על שם מדינת סינלואה המקסיקנית, השוכנת לחופי האוקיינוס השקט, בה הוקם.
משנת 2003 עת נעצר יריבו, ראש "קרטל דל גולפו" (קרטל המפרץ), הפך גוסמן ל"מלך הסמים" של מקסיקו, והוא נחשב לפי משרד האוצר של ארצות הברית כ"סוחר הסמים החזק ביותר בעולם". לאחר הריגת אוסמה בן לאדן הפך גוסמן למבוקש מספר אחת בארצות הברית.
המגזין "פורבס" כלל אותו בשנים 2009–2011 ברציפות ברשימת האנשים החזקים ביותר בעולם, במקומות ה-41, ה-60 וה-55 בהתאמה. בשנת 2011 הוערך הונו העצמי במיליארד דולר, והוא הוכתר בידי המגזין כברון הסמים הגדול ביותר בכל הזמנים.
גוסמן נתפס בשנת 1993 בגואטמלה, הוסגר ונידון ל-20 שנות מאסר במקסיקו בעוון רצח וסחר בסמים. באמצעות מתן שוחד לסוהרים, הוא הצליח להימלט מבית כלא פדרלי שמור היטב בשנת 2001. הוא הוכרז כמבוקש על ידי האינטרפול וממשלות מקסיקו וארצות הברית. ארצות הברית הציעה פרס של 5 מיליון דולר עבור מידע שיוביל ללכידתו, ואילו הממשלה המקסיקנית הציעה פרס של 60 מיליון פסוס (כ-3.8 מיליון דולר) למי שימסרו מידע על גוסמן.
גוסמן נעצר על ידי הרשויות במקסיקו ב-22 בפברואר 2014. הוא אותר בדירתו בבית משותף על חוף הים במסטלאן, סינלואה, ונלכד מבלי שנורתה ירייה. בעת מעצרו, היה גוסמן יצואן הסמים הגדול ביותר לארצות הברית. גוסמן נמלט מכלא לה פלמה ב-11 ביולי 2015. הוא נעצר מחדש בעיר לוס מוצ'יס על ידי נחתים מקסיקנים, לאחר קרב יריות ב-8 בינואר 2016. זיהוי מקום מסתורו של גוסמן התאפשר לאחר שקיים ריאיון ממקום מחבואו עם השחקן האמריקאי שון פן, כשזה האחרון ניסה לשכנעו להשתתף בסרט המבוסס על חייו.
ב-19 בינואר 2017 הוסגר לארצות הברית על ידי מקסיקו ואמור לעמוד למשפט בבית משפט פדרלי בכמה מדינות באשמת חטיפה, הברחת סמים ורצח. ב-7 בנובמבר 2018 נפתח משפטו, בעת הובלתו למשפט נסגר גשר ברוקלין לתנועה. ב-12 בפברואר 2019 הורשע גוסמן בכל סעיפי כתב האישום נגדו. ביולי 2019 נידון גוסמן למאסר עולם ולעוד 30 שנות מאסר. בנוסף, נקנס בסכום של כ-12.6 מיליארד דולר.
גוסמן היה נשוי לארבע נשים, שהאחרונה בהן היא אמה קורונל (אנ'), אזרחית ארצות הברית. אמה נעצרה בנמל התעופה הבין-לאומי וושינגטון דאלס ב-22 בפברואר 2021, והואשמה כי עזרה לבעלה לנהל את הקרטל שלו ולצלוח את בריחתו מהכלא בשנת 2015. קורונל הואשמה גם בקשירת קשר להפצת קוקאין, מתאמפטמין, הרואין ומריחואנה בארצות הברית.
נכלל ברשימת טיים 100 לשנת 2009.
לקורונל ולגוסמן שתי בנות.
במדיה

באוקטובר 2017 עלתה לאוויר בנטפליקס תוכנית דוקומנטרית בת שלושה פרקים בשם "ביום שפגשתי את אל צ'אפו" (Cuando conocí al Chapo: La historia de Kate del Castillo) אשר מתארת את חייו. נטפליקס גם העלתה סדרה עלילתית בשם אל צ'אפו, העוסקת בתקופת התחזקותו ועד למעצרו האחרון. בנוסף, דמותו של אל צ'אפו מככבת בסדרה נרקוס: מקסיקו, גם כן מבית היוצר של נטפליקס.
הערות שוליים

↑  מיכל פופובסקי, השודד: כך כלכלת הסמים עוצרת את הצמיחה, באתר כלכליסט, 13 בספטמבר 2012
↑  AP, לאחר שבעה חודשים של מרדף: נלכד "אל צ'אפו", ברון הסמים הגדול של מקסיקו, באתר הארץ, 8 בינואר 2016
↑  סוכנויות הידיעות, ריאיון עם שון פן הוביל ללכידת אל צ'אפו, באתר ynet, 10 בינואר 2016
↑  ברון הסמים "אל צ'אפו" הוסגר לארה"ב, באתר ynet, 20 בינואר 2017
↑  Christina Carrega, Kay Jones, Wife of ‘El Chapo’ to remain behind bars on drug trafficking charges, federal judge orders, CNN, ‏23 בפברואר 2021
↑  Padgett, Tim (2009-04-30). "The 2009 TIME 100 - TIME". Time (באנגלית אמריקאית). ISSN 0040-781X. נבדק ב-2021-09-19.
↑  Wife of drug kingpin 'El Chapo' arrested on US drug charges, news.yahoo.com (באנגלית אמריקאית)
↑  The Day I Met El Chapo | Netflix Official Site, www.netflix.com
| --- | --- |
בקרת זהויות :  PLWABN: 9810564889605606  GND: 143969781  ISNI: 0000 0001 1957 1362  LCCN: no2010126693  NDL: 001305622  NKC: xx0266473  SELIBR: 344673  VIAF: 141139693   WorldCat (עם VIAF): 141139693
השריון הבריטי במערכה על ארץ ישראל

הטנק "קיה אורה" בהכנות לקראת קרב עזה השני
הטנק "תינוק מלחמה" (War Baby) בהכנות לקראת קרב עזה השני. טנק זה הושמד במהלך הקרב
הטנק "פינצ'ר" לאחר פריסת זחל במהלך האימונים
טנקים "סימן 1" שנפגעו במהלך קרב עזה השני
בתמונה העליונה שרידיו של הטנק "תינוק המלחמה" (War Baby).
בתמונה התחתונה שרידיו של הטנק "נאטי"
שרידו של הטנק "תינוק המלחמה" (War Baby) שהושמד בקרב עזה השני
חייל אוסטרלי בוחן את שרידו של הטנק "תינוק המלחמה" (War Baby) שהושמד בקרב עזה השני
הטנק סימן-4 "ליידי וינגייט" בהכנות לקרב עזה השלישי
שדרת טנקים בהכנות לקרב עזה השלישי. ראשון משמאל "ליידי וינגייט" (סימן-4) ולידו "טייגר" (סימן-1)
ערך זה על השריון הבריטי במערכה על ארץ ישראל מתייחס למעורבות של יחידות השריון הבריטי במערכה על סיני וארץ ישראל במלחמת העולם הראשונה ובמיוחד לסיוע שהגישו יחידות אלו במהלך קרב עזה השני וקרב עזה השלישי.
רקע

לאחר פתיחת מלחמת העולם הראשונה נוצר קפאון בחזית המערבית באירופה וראשי הצבא הבריטי חיפשו פתרון שיאפשר להם פריצת דרך וניצחון. אחד הפתרונות שנבחרו היה שילוב טנקים בקו החזית ולאחר בחינת מספר חלופות הוחלט על בניית טנק מערכה מדגם סימן 1 מתוצרת חברת ויליאם פוסטר. ראשוני הטנקים השתתפו ב-1916 בקרב על הסום ובעקבות הבעיות שנתגלו בתפעולם והלקחים שנלמדו, פותחו גרסאות מתקדמות שלהם (סימן 3, 4 ו-5) וחלקם השתתף בקרבות בהמשך המלחמה.
חימוש הטנקים נעשה לפי 2 מודלים:
טנקים מסוג "זכר" שצוידו ב-2 תותחים ימיים הוצ'קיס 57 מ"מ(אנ') וב-3 מקלעי הוצ'קיס 8 מ"מ(אנ').
טנקים מסוג "נקבה" שצוידו ב-4 מקלעי ויקרס 7.7 מ"מ ומקלע הוצ'קיס אחד.
הטנקים הבריטים במערכה על ארץ ישראל > הגעת הטנקים

כחלק מההכנות לקרב עזה הראשון ביקש מפקד הכוחות הבריטים גנרל ארצ'יבלד מארי תגבור כוחותיו בטנקים. בקשתו מולאה בחלקה ובדצמבר 1916 הפליגה אוניית משא בשם "אוריפידס" מנמל אבנמות' (Avonmouth) שבאנגליה ועל סיפונה 8 טנקים מדגם סימן 1 (ששופצו במפעל הטנקים בעיר בווינגטון (Bovington)) ופלוגה של כ-250 חיילים (22 קצינים ו-226 בד"א) בפיקודו של מייג'ור נורמן ה. נאט (Nutt).
8 הטנקים שהגיעו נחלקו ל-4 "זכרים" ו-4 "נקבות". טנקים אלו ששימשו לפני כן לאימונים באנגליה ולכן מצבם המכני לא היה טוב.
הטנקים נפרקו במצרים והועברו למשך חודש לעיירה גילבן (כ-10 ק"מ מצפון לקנטרה) שם נערכו אימונים והדגמות בפני מפקדי הצבא. במהלך פברואר 1917 הועברו הטנקים, על גבי רכבת משא, לחאן יוניס ולדיר אל בלח כדי לקחת חלק בקרב עזה הראשון.
הטנקים הבריטים במערכה על ארץ ישראל > זיהוי הטנקים

כל הטנקים הראשונים של צבא בריטניה נקראו HMLS (שפרושו His Majasty Land Ship כלומר "ספינת היבשה של הוד מעלתו"). בנוסף ניתן לכל טנק שם משלו:
לארבעת טנקים ה"זכרים" ניתנו השמות הבאים:
"סיר ארצ'יבלד" - לכבודו של גנרל ארצ'יבלד מארי.
"אולה לוק אוי" - שמו הספרותי של מייג'ור גנרל ארנסט סוינטון (אנ').
"פינצ'ר" - על שם משחתת שליוותה את אוניית המסע בדרכה למצרים.
"OTAZEL" - קיצור למשפט באנגלית Hot as Hell (חם כמו גיהנום - לסמל את החום הרב בתוך הטנק)
לארבעת הטנקים ה"נקבות" ניתנו השמות הבאים:
"נאטי" (Nutty) - על שם מפקד היחידה.
"טייגר"
"תינוק מלחמה" (War Baby).
"קיה אורה" - שמשמעו במאורית "שתהיה בריא".
הטנקים הבריטים במערכה על ארץ ישראל > קרב עזה הראשון

מטרתו של מארי הייתה לשתף את הטנקים שהגיעו בקרב עזה הראשון ב-16 במרץ 1917 ולכן הם הוזעקו משטח האימונים שבקרבת תעלת סואץ אולם הפלוגה הייתה עדיין בשלבי התארגנות ולא מוכנה לקרב.
הטנקים הבריטים במערכה על ארץ ישראל > קרב עזה השני

קרב עזה השני נערך ב-17 באפריל 1917 ונועד לפרוץ את קוי ההגנה הטורקים מסביב לעזה שחוזקו באופן משמעותי לאחר קרב עזה הראשון. עיקר נטל הלחימה הוטל על הדיוויזיות של הקורפוס ה-21. כל שמונת הטנקים שותפו בקרב ולפי החלטת מפקדי הצבא הם פוזרו בין הדיוויזיות השונות כדלקמן:
2 טנקים צורפו לדיוויזיה ה-53 שפעלה בגזרה המערבית.
4 טנקים צורפו לדיוויזיה ה-52 שפעלה בגזרה המרכזית מול עזה.
2 טנקים צורפו לדיוויזיה ה-54 שפעלה מול הביצורים של כביש עזה-באר שבע
תוצאות הקרב היוו מפלה קשה לכוחות הבריטים שנאלצו לסגת מקו החזית ללא כל הישגים קרקעיים משמעותיים ולאחר שמנו כ-6,000 נפגעים. תרומתם של הטנקים לקרב הייתה מינורית ו-3 מהם הושמדו ונשארו בשדה הקרב וזאת לאחר שהטורקים זיהו את עובי השריון ומיקום מכל הדלק כנקודות התורפה של הטנקים וירו עליהם בתותחים בכינון ישיר.
שלושת הטנקים שהושמדו בקרב היו:
"סיר ארצ'יבלד" שפעל באגף המזרחי בגזרתה של הדיוויזיה ה-54 ממזרח לעזה ונפגע בהתקפה על "חירבת סיהאן".
"תינוק מלחמה" (War Baby) שפעל באגף המערבי בגזרתה של הדיוויזיה ה-52 מדרום מזרח לעזה ונפגע בהתקפה על גבעת "המוצב הקדמי" (Outpost Hill).
"נאטי" שפעל באגף המערבי בגזרתה של הדיוויזיה ה-54 ונפגע בהתקפה על "המוצב הקדמי".
בנוסף להשמדת 3 טנקים הללו נפגעו עוד מספר טנקים. חלק מצוותי הטנקים נהרג, חלקם נפצע וחלקם נשבה.
הטנקים הבריטים במערכה על ארץ ישראל > קרב עזה השלישי

לקראת קרב עזה השלישי הוחלפו שלושת הטנקים שהושמדו בשלושה טנקים סימן-4 (Mark IV) כדלקמן:
טנק "זכר" שכונה "סר רג'ינלד" על שם מושל מצרים רג'ינלד וינגייט (אנ').
טנק "נקבה" שכונה "תינוק מלחמה 2" (War Baby 2).
טנק "נקבה" שכונה "ליידי וינגייט" על שמה של אשתו של מושל מצרים רג'ינלד וינגייט.
הקרב עצמו החל ב-2 בנובמבר 1917 (במקביל לקרב באר שבע) ובניגוד לקרב עזה השני רוכזו הפעם הטנקים כיחידה אחת במסגרת דיוויזיה 52 שפעלה בגזרה המערבית ביותר (במקביל לחוף הים). הטנקים שהובילו את הדיוויזיה פרצו את גדרות התייל ואפשרו לחיילי הרגלים והפרשים להתקדם לקו המוצבים. גם במקרה זה נאלצו הכוחות הבריטים לסגת לאחר שהטורקים תגברו את קו החזית שלהם.
כל שמונת הטנקים שהשתתפו במערכה נפגעו אולם הפגיעות היו קלות והצוותים הטכנים הצליחו לתקנם ולהחזירם לכשרות. מבין צוותי הטנקים נמנו הרוג אחד ושני פצועים.
הטורקים, שחששו להילכד בין הכוחות הבריטים של קורפוס 21 וקורפוס 20 החליטו, מספר ימים לאחר הקרב, לסגת מעזה צפונה.
הטנקים הבריטים במערכה על ארץ ישראל > המשך המערכה

הטנקים שנשארו בשטח הטורקי סייעו להתבצרות הטורקים בקו לכן הבריטים נאלצו להפגיז אותם במהלך קרב עזה השלישי.
המערכה על עזה הייתה הפעם האחרונה בה הופעלו טנקים בריטים במהלך כיבוש ארץ ישראל. הערכת מפקדי הצבא הייתה שאופי הקרקע בהמשך הקרבות לא מתאים לטנקים ולכן הם הועמסו על רכבת והוחזרו למצרים. אין תיעוד מה עלה בגורלם בהמשך.
החיפוש אחר גבעת הטנק

מכל שלושת הטנקים שהושמדו וננטשו בקרב עזה השני רק המזרחי ביניהם ("סיר ארצ'יבלד") היה בשטח מדינת ישראל. לאחר הקמת המדינה החלו היסטוריונים לחפש אחר הגבעה בה נפגע הטנק ואחרי שרידי הטנק. הגבעה אותרה מדרום מערב למושב שובה אולם הטנק או שרידיו לא נתגלו.
ראו גם

היסטוריה של הטנקים
לקריאה נוספת

J. F. C. Fuller, שם: Tanks in the Great War, 1914-1918, הוצאת "CreateSpace Independent Publishing latform ", שנת 1920, עמודים 98–102
הרי וולטון

ערך זה עוסק ברכס הרים בארץ אלכסנדר באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,450 מ' 
 מיקום:  אזור הברית האנטארקטית,
 קואורדינטות:  71°12′00″S 70°20′00″W﻿ / ﻿71.2°S 70.333333333333°W﻿ / -71.2; -70.333333333333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההרי וולטון(למפת חצי האי האנטארקטי רגילה) בסיס חנרל ברנרדו אוהיגינס ריקלמההרי וולטון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי וולטון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי וולטון
 
הרי וולטון (באנגלית: Walton Mountains) הם שרשרת הרים מבודדת במרכז האי אלכסנדר, שלמול חצי האי האנטארקטי, שבאנטארקטיקה.
שרשרת ההרים כוללת שלושה מסיבים, המכוסים שלג.
שיא גובהם של ההרים הוא 1,450 מטרים מעל פני הים, בהר מקארתור; ההרים הם הפסגה ה-3,084 בגובהה באנטארקטיקה.
שרשרת ההרים משתרעת לכיוון דרום, החל ממפרצון שוברט - לאורך 40 קילומטרים.
ההרים ממוקמים ממזרח לשדה הקרח לואיס.
בתחום שרשרת ההרים מצויים פסגות ריקטר, נונאטאק סאבייר ופאלינדרום באטרס.
היסטוריה > גילוי ומיפוי הרכס

הרכס התגלה לראשונה עת שצולם מהאוויר על ידי לינקולן אלזוורת' בטיסתו מעל האזור ב־23 בנובמבר 1935.
הרכס מופה לראשונה בהתבסס על תצלומי אוויר אלה על ידי וולפגנג לואיס גוטפריד יוארג.
הרכס צולם מהאוויר על ידי השירות האנטארקטי של ארצות הברית בשנת 1940.
בשנת 1947 הרכס נסקר בסקר קרקעי על ידי משלחת החקר האנטארקטית רון, בפיקודו של פין רון.
הרכס מופה בשנת 1957 על ידי סקר שטחי חסות איי פוקלנד, בהתבסס על תצלומי האוויר משנת 1940 ומשנת 1947.
היסטוריה > מקור השם

שמו של הרכס ניתן לו על ידי פין רון.
רון קרא לרכס על שמו של לוטננט קולונל אר. סי. וולטון (R.C. Walton), מחיל הנחתים של ארצות הברית, אשר סייע לרון בשכנוע צי ארצות הברית להלוות לו ספינה, ובארגון הסיוע של צי ארצות הברית למשלחתו של רון.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10 11  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8 9 10 11 12 13 14 15 16 17  מידע היסטורי וגאוגרפי באתר הגאזט האנטארקטי המשווה SCAR
1 2  הרי אנטארקטיקה לפי גובהם
וסטרברו (קופנהגן)

| --- | --- |

כיכר וסטרברו
 מידע
 עיר:  קופנהגן 
 קואורדינטות:  55°40′02″N 12°33′18″E﻿ / ﻿55.66713°N 12.55506°E﻿ / 55.66713; 12.55506
  המיקום של אזור וסטרברו בקופנהגן
 
וסטרברו (בדנית: Vesterbro) הוא רובע של העיר קופנהגן שבדנמרק. הרובע משתרע על פני כ-3.76 קמ"ר, ואוכלוסייתו מנתה 51,466 תושבים נכון ל-2022.
הסופרת הדנית טובה דיטלבסן (אנ') הייתה מווסטברו, ושילבה את הרובע לעיתים רבות בסיפוריה.
אתרים בולטים

איסטדגאד (אנ') - מרכז סצנת חיי הלילה של וסטרברו
שכונת קרלסברג
פסטיבל הבובות של קופנהגן
גני טיבולי
פלנטריום טיכו ברהה
מוזיאון קופנהגן
גלריית תמונות

כיכר וסטרברו
אזור וסטרברו
גני טיבולי
חואקין ארסורה

חואקין ארסורה (בספרדית: Joaquín Arzura; נולד ב-18 במאי 1993 בקמפאנה שבארגנטינה) הוא כדורגלן ארגנטינאי המשחק בעמדת הקשר בקבוצת אינסטיטוטו דה קורדובה מליגת המשנה הארגנטינאית.
קריירת מועדונים > טיגרה

ארסורה היה חלק מאקדמיית הנוער של טיגרה עד שנת 2013, אבל ערך את הופעת הבכורה שלו בגביע ארגנטינה ב-29 בנובמבר 2011, כשעלה כמחליף במחצית השנייה במשחק הניצחון נגד דפנסה וחוסטיסיה, בו הבקיעה טיגרה שני שערים מאוחרים וניצחה בתוצאה 4-2. ב-31 באוגוסט 2013 ערך הופעת הבכורה שלו בליגה, נגד קילמס. ב-16 בנובמבר 2014 הבקיע ארסורה את שער הבכורה שלו במועדון, שער בדקה ה-23 בהפסד 2-1 לניואל'ס אולד בויס במסגרת המחזור ה-16 בליגה. ארסורה שיחק במועדון במשך 3 עונות, בהן ערך 71 הופעות ליגה והבקיע שער אחד.
קריירת מועדונים > ריבר פלייט

ב-4 בינואר 2016 חתם בקבוצת ריבר פלייט. ב-19 בפברואר ערך ארסורה את הופעת הבכורה שלו במועדון, כשנכנס כמחליף בדקה ה-46 בהפסד 2-1 לגודוי קרוס במסגרת המחזור השלישי בליגה. בעונתו הראשונה במועדון ערך ארסורה 7 הופעות ליגה.
ביולי 2017 הושאל לאוססונה.
תארים

גביע רקופה סודאמריקנה (1): (2016)
חואקין סבינה

| --- | --- |

 לידה:  12 בפברואר 1949 (בן 75) אובדה, ספרד 
 שם לידה:  Joaquín Sabina 
 מוקד פעילות:  ספרד 
 תקופת הפעילות:  מ-1978 
 מקום לימודים:  הפקולטה לפילוסופיה ולספרות באוניברסיטת גרנדה, אוניברסיטת גרנדה 
 סוגה:  שירה, רוק, טרובה, מוזיקת פופ, מוזיקת פולק 
 סוג קול:  בריטון 
 שפה מועדפת:  ספרדית 
 כלי נגינה:  גיטרה 
 חברת תקליטים:  אריולה רקורדס, אפיק רקורדס, Sony BMG Music Entertainment, Movieplay 
 בן או בת זוג:  Jimena Coronado (29 ביוני 2020–?) 
 פרסים והוקרה:  הבן האהוב של אובדה (9 ביולי 2017)  פרס המוזיקה לשיר הטוב ביותר (2000)  מדליית אובדה (9 ביולי 2017)  פרס גראמי הלטיני למפעל חיים (2021)  מדליית מדריד (2009)  מדליית הזהב על הצטיינות באמנות יפה (ספרד) (2000)  מדליית אנדלוסיה (1989)  פרס העיר אלקלה (2022) 
 www.jsabina.com
 פרופיל ב-IMDb
 חתימה:  
 
סבינה בהופעה בברצלונה, 2022
חואקין רמון מרטינז סבינה, המוכר כחואקין סבינה (בספרדית: Joaquín Sabina; נולד ב-12 בפברואר 1949 באובדה, ספרד) הוא מוזיקאי יוצר ספרדי מצליח בכל העולם דובר הספרדית. שיריו עוסקים באהבה, בצדק, ובמקום של האדם בעולם.
ביוגרפיה

חואקין סבינה הוציא ארבעה עשר אלבומי סטודיו, ארבעה תקליטים מהופעות חיות ושלושה אלבומי-אוסף, ועבד בשיתוף עם אמנים שונים בהרכבי צמד ועוד. הוא אף כותב עבור אמנים אחרים, דוגמת אנה בלן ומיגל ריוס. בצעירותו נרדף על ידי שלטונו של פרנקו וגלה ללונדון. עם חזרת הדמוקרטיה לספרד, חזר אליה והיה חלק מה"מובידה", ההתעוררות התרבותית במדריד שאחרי תקופת פרנקו.
בשנת 2001 עבר סבינה שבץ מוחי קל שסיכן את חייו, אך הצליח להחלים ולחזור לשגרה. עם זאת, האירוע השפיע עליו מבחינה נפשית והוא סבל מדיכאון, אשר הביא לכך שסבינה הפסיק להופיע לתקופת-מה. לאחר שהתאושש, הוא הוציא את האלבום Dímelo en la calle ב-2002, ואת האלבום  Alivio de luto  בשנת 2005. ב-2009, יצא האלבום Vinagre y rosas- האלבום האחרון של סבינה עד כה, אשר נמכר ב-200 אלף עותקים בתוך חודש מיום יציאתו לשוק. האלבום זיכה את סבינה בשלושה אלבומי פלטינה.
סבינה שיתף פעולה עם זמרים ספרדיים ודרום אמריקאים, בהם: ז'ואן מנואל סראט, פבלו מילנס, פיטו פאאס, מרסדס סוסה, חואנס ועוד.
סבינה הוא אוהד מוכר של קבוצת הכדורגל אתלטיקו מדריד. לרגל חגיגות המאה של המועדון, בשנת 2003, חיבר סבינה שיר בשם "Motivos de un Sentimiento" ("סיבות של תחושה"), שמאז נחשב כ"המנון המאה", יחד עם ההמנון המקורי משנת 1974.
ראו גם

ז'ואן מנואל סראט
לקריאה נוספת

Javier Menandez Flores, Perdonen la tristeza, Plaza y Janés, 2000
הרי ווקר (אנטארקטיקה)

ערך זה עוסק ברכס הרים באנטארקטיקה. אם התכוונתם למשמעות אחרת, ראו .
| --- | --- |

 מידע כללי
 מיקום:  אזור הברית האנטארקטית,
 קואורדינטות:  72°13′00″S 99°02′00″W﻿ / ﻿72.216666666667°S 99.033333333333°W﻿ / -72.216666666667; -99.033333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי ווקר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי ווקר
 
הרי ווקר (באנגלית: Walker Mountains) הם רכס הרים ונונאטקים המופרדים למדי אך מהווים את ציר ההרים של האי ת'רסטון, שבאנטארקטיקה.
רכס ההרים פרוש בכיוון מזרח - מערב.
היסטוריה > גילוי ההרים

ההרים התגלו על ידי אדמירל הימיה ריצ'רד בירד ואנשי השירות האנטארקטי של ארצות הברית, בטיסת חקר שהם ערכו שהמריאה מהספינה "בר" (Bear) ב־27 בפברואר 1940.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של סגן ויליאם מ. ווקר (William M. Walker), רב חובל של הספינה "איילנד" (Island) שהייתה חלק ממשלחת החקר של ארצות הברית (United States Exploring Expedition) ב-23 במרץ 1839.
גאוגרפיה

| אתרים בהרי ווקר |
| --- | --- | --- |
| הרים | לופז • ליץ' |  |
| פסגות | סמית' • פארקר |  |
| נונאטאקים | לואו |  |
הערות שוליים

1 2 3 4 5  מידע גאוגרפי והיסטורי
חואקין פיקרס

חואקין פיקרס מוריירה (בספרדית: Joaquín Piquerez Moreira; נולד ב-24 באוגוסט 1998 במונטווידאו שבאורוגוואי) הוא כדורגלן אורוגוואי המשחק בעמדת המגן השמאלי בקבוצת פלמיירס מליגת העל הברזילאית ובנבחרת אורוגוואי.
קריירת מועדונים

פיקרס גדל במחלקת הנוער של דפנסור ספורטינג מליגת העל האורוגוואית. בשנת 2017 החל לשחק בקבוצה הבוגרת של המועדון, במדיה ערך 26 הופעות ליגה.
בשנת 2019 חתם פיקרס בריבר פלייט מונטווידאו מליגת העל האורוגוואית. הוא ערך 21 הופעות ליגה במדי המועדון, בהן הבקיע שלושה שערים.
ב-14 בינואר 2020 חתם פיקרס בפניארול מליגת העל האורוגוואית, במדיה ערך 37 הופעות ליגה.
ב-31 ביולי 2021 חתם פיקרס בפלמיירס מליגת העל הברזילאית.
קריירה בינלאומית

ב-2 בספטמבר 2021 ערך פיקרס את הופעת הבכורה שלו בנבחרת אורוגוואי, בתיקו 1-1 נגד נבחרת פרו במסגרת מוקדמות מונדיאל 2022.